KUUENDA KOOSSEISU

OTSUS

Haapsalu,								18. detsember 2009 nr 
									Eelnõu

Vara võõrandamine otsustuskorras
(Niine 36-36, Haapsalu)

Linnale kuuluvat korteriomandit võib võõrandada ainult Haapsalu Linnavolikogu otsuse alusel. KredEx-i poolt kaasfinantseeritud eluruumi võib lepingu kohaselt võõrandada lisakohustusteta viie aasta möödumisel toetuse saamisest. Juhindudes Haapsalu Linnavolikogu 30. 05. 1997 määrusega nr 8 kinnitatud “Linnavara võõrandamise korra” p 15.3, kohaliku omavalitsuse korralduse seaduse § 6 lg 3 p 1, § 22 lg 1 p 37, Haapsalu põhimääruse § 12 lg 1 p 43, § 54 lg 3, § 55 lg 2 ning haldusmenetluse seadusest, Haapsalu Linnavolikogu otsustab:

1.	Müüa eluruumi üürilepinguga koormatud  korteriomand: 
-     kinnistu registriosa number 1219132;
-	katastriüksuse aadress Niine 36 korter nr 36, Haapsalu linn, Läänemaa;
-	katastriüksuse number 18301:014:1050;
-	katastriüksuse pindala 5037 m2;
-	maasihtotstarve elamumaa;
-	721/26448 mõttelist osa kinnistust;
-	eluruumi reaalosa üldpinnaga 72,10 m2. 
2.	Müüa korteriomand hinnaga 176 316,75 eesti krooni SA-le Haapsalu Neuroloogiline Rehabilitatsioonikeskus (registrikood 90008123, asukoha aadress Sadama 16, Haapsalu 90502).
3.	Korteriomandi ostuhind on ostja poolt tasutud 17.04.2004. Korteriomandi notariaalne ostu-müügileping tuleb Ostjal sõlmida 60 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.
4.	Notaritasu ja riigilõivu korteriomandi ostu-müügilepingu vormistamise eest maksab korteriomandi Ostja.
5.	Korteriomandi Niine 36 korter 36  Haapsalu, Läänemaa müügi korraldajaks määrata Haapsalu Linnavalitsus ja volitada linna nimel ostu-müügilepingutele alla kirjutama linnapea Urmas Sukles.
6.	Linnavolikogu kantseleil teha otsus teatavaks SA-le Haapsalu Neuroloogiline Rehabilitatsioonikeskus, korralduse koopia väljastamisega elektronposti teel (priit.eelmae@hnrk.ee).
7.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI
Eelnõule „Vara võõrandamine otsustuskorras (Niine 36-36, Haapsalu)“

11.08.2004 sõlmisid Haapsalu Neuroloogiline Rehabilitatsioonikeskus SA ja Haapsalu Linnavalitsus koostöölepingu rehabilitatsioonikeskusesse tööle asuvatele spetsialistidele munitsipaaleluruumi ostmiseks. Lepingu kohaselt kohustus linn taotlema  SA-lt KredEx rahalist toetust munitsipaal-üürielamufondi suurendamiseks ning rehabilitatsioonikeskus kohustus kandma pool eluruumi soetamise kuludest. Koostöölepingu objektiks oli korteriomand asukohaga Haapsalus, Niine 36-36, korter üldpinnaga 72,1 m2. Korteriomandi tehinguväärtus oli 350 000 kr. 

14.09.2004 tasus rehabilitatsioonikeskus 176 316,75 kr (koos notaritasude ja riigilõivuga) linna eelarvesse ning teine osa finantseeriti KredEx-i toetusest (leping 12.04.2004). 

Korteriomand on koormatud üürilepinguga. 

Vastavalt rehabilitatsioonikeskuse ja linna vahel sõlmitud lepingu punktile 5.2 on rehabilitatsioonikeskusel õigus taotleda koostöös ostetud korteri omandiõiguse üleminekut peale viie aasta möödumist tehingu sõlmimisest. 07.08.2009 esitas rehabilitatsioonikeskus taotluse (10.08.2009 4.2-1.5/3397) korteriomandi omandiõiguse omandamiseks.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea